آمریکانین باشکندی واشینگتوندا گؤروشمه‌لرینه باشلایان باشباخان بینا‌لی ایلدیریم، جمهوریتچی‌لرین اؤنده گلن آدلارین‌دان تنیسی ایالتی سناتورو باب کورکر ایله بیر آرایا گلدی.
باش ناظیر ایلدیریمین قالدیغی اوتل‌ده باش توتان گؤروشمه بیر ساعت‌دان چوخ چکدی.
ایلدیریمین، عینی زاماندا آمریکا سناتو خاریجی علاقه‌لر کومیته‌سی صدرلیگینی ده یئری‌دن کورکر ایله گؤروشمه‌سینده خاریجی ایشلر ناظیری مولود چاووش اوغلو، انرژی و طبیعی قایناق‌لار ناظیری پاتنت آلبایراک، تورکیه‌نین واشینگتون سفیری سردار کیلیچ، باش ناظیرین خاریجی سیاست باشدانیشمان-ی کریم اوراس و باش ناظیرین موشاویری ایحسان دایاندی حاضیر اولدو.
جمهوریتچی پارتی‌نین اؤنملی آدلارین‌دان کورکر، گؤروشمه سونراسی آژانس موخبیرینه وئردیگی آچیقلامادا، باش ناظیر ییل‌دیریم ایله بیر آرایا گلمک‌دن ممنونلوق دویدوغونو سؤیله‌دی.
چوخ صمیمی و یاخشی بیر گؤروشمه اولدوغونو بیل‌دیرن کورکر، بئله دانیشدی:
ایکی" اؤلکه آراسیندا گئنیش احاطه‌لی و بعضی اسپسیفیک مسئله‌لری دانیشدیق. اوسته‌‌سین‌دن گلمه‌میز گرکن بیر چوخ مسئله وار. ایکی اؤلکه آراسین‌داکی پروبلم‌لرین حلّی زامان آلا‌جاق. تورکیه چوخ گؤزل بیر اؤلکه و سون ایللرده بیر چوخ ایره‌لیلمه قید ائدیب. تورکیه داها اوّل اولموشام و بو اؤلکه‌نی چوخ سئویرم. تورکیه خصوصیله سوریه‌‌لی قاچقین‌لار اوچون چوخ شئی ائتدی. اوزرینده بیر چوخ شئی اینشا ائده‌جگیمیز ناتو کیمی موناسیبت‌لریمیز وار اما بو آندا فرق‌لی دوشوندوغوموز مسئله‌لر ده وار".
